**21-ва учебна седмица Домашна работа - 2 клас**

 **Прилагателни имена**

Прилагателното име е дума, която означава признак на предмет. Признаци са: цвят (бял), големина (малък), форма (кръгъл), вкус (солен), качество (добър) и други. Прилагателното име се „ прилага “ към съществителното. То го описва. Отговаря на въпросите „ **Какъв? Каква? Какво? Какви?**“

**Род и число на прилагателните имена**

Прилагателните имена имат **род** (мъжки, женски и среден) и **число** (единствено и множествено). Прилагателните имена приемат рода и числото на съществителното име, което описват. Ако съществителното име е в мъжки род, то и прилагателното име, към което е „ приложено“ , също е в мъжки род. Въпросът е „ Какъв?“ Ако съществителното име е в женски род, то и прилагателното име, към което е „ приложено“, също е в женски род. Въпросът е „ Каква?“ Ако съществителното име е в среден род, то и прилагателното име, към което е „ приложено“, също е в среден род. Въпросът е „ Какво?“ Ако съществителното име е в множествено число, то и прилагателното име, към което е „ приложено“, също е в множествено число. Въпросът е „ Какви?“

Моля, направете упражнения 4 и 6 на стр. 43 от Тетрадка №1.

Моля, прочетете гладко стихотворението „Мама“ от Калина Малина на стр.92 от Читанката.